Vejledning til opgaven ”Escape game”

* Vælg en berømt fransktalende person, som jeres escape game skal handle om.
* Beslut jer for, om I vil lade deltagerne i jeres escape game gætte navnet på personen gennem de opgaver, I stiller, eller om deltagerne skal finde frem til oplysninger om en person, de har fået navnet på fra starten (som i vores bog ”Qui êtes-vous, monsieur Eiffel?”). Jeres escape game skal kunne foregå i klasselokalet eller et af de to små rum ved siden af.
* Skriv i fællesskab en introduktion på fransk til jeres escape game, som I skiftes til at læse op for deltagerne.
* Hvert gruppemedlem står for en aktivitet/gåde, som skal hænge sammen med de øvriges. Der skal være noget på skrift på fransk til hver aktivitet/gåde (minimum 50 ord), som deltagerne skal kunne læse op. Det skriftlige produkt afleveres også under ”opgaver” i Lectio.
* Verber: Brug præsens.
* Brug af ordbog, Google oversæt og ChatGPT (+ lignende tjenester):

Brug ordbogen, når du er i tvivl om en glose eller en vending. Du har ikke adgang til andre hjælpemidler til eksamen, så det er vigtigt, at du er fortrolig med ordbogen.

Hvis du gerne vil bruge Google oversæt eller en anden oversættelsestjeneste, fordi der er en vending, du ikke kan finde frem til via ordbogen, kan du gøre det, men så skal du anføre det i en note i din tekst og fortælle hvilke overvejelser, du har gjort dig. Denne mulighed skal kun anvendes undtagelsesvist.

Brug af ChatGPT og lignende tjenester er ikke tilladt.